PTA-skooldogter raakgery ná sy vir hond weghardloop | Maroela Media
PTA-skooldogter raakgery ná sy vir hond weghardloop
'n Skooldogter is ernstig beseer ná sy Donderdag in Selatistraat, Menlopark, deur 'n motor raakgery is.
"Na wat verneem word was die meisie besig om van die skool af huis toe te stap, toe 'n hond glo uit 'n erf ontsnap en haar begin jaag het," het Jeffrey Wicks, woordvoerder van Netcare911 Vrydag gesê. "In 'n poging om van die hond te vlug het die meisie voor 'n voertuig ingehardloop.".
"Paramedici het by die toneel opgedaag en die meisie in 'n ernstige toestand aan die kant van die pad aangetref. Sy is op die toneel gestabiliseer en vir kop- en rugbeserings behandel. Sy is met 'n ambulans na die Tshwane-distrikshospitaal geneem," het Wicks bygevoeg.